સામાન્ય ઔપચારિક વાતચીત પછી આજની મીટીંગના મુળ મુદ્દા પર વાત શરું કરતાં મેં પૂછ્યું કે અત્યારે સ્પંદન ગુજરાત અને ગુજરાત બહારની ૫૦ થી પણ વધુ મેડીકલ-પેરામેડીકલ કોલેજ સુધી વિસ્તરી ચૂક્યું છે. ઘણા નામાંકિત ડોક્ટરોનો પણ સારો પ્રતિસાદ મળી રહ્યો છે. તો આ ‘સ્પંદન’ નો ઇતિહાસ શું છે ? ‘સ્પંદન’ શબ્દ આવ્યો ક્યાંથી ? જેના જવાબમાં ડો. પાર્થે જણાવ્યું કે, ‘અંદાજે ૪૪ વર્ષ પહેલા એટલે કે ૧૯૭૦માં જામનગરની એમ.પી.શાહ મેડીકલ કોલેજની મુખ્ય લોબીમાં વિદ્યાર્થીઓની કૃતિઓ રજૂ કરવા માટે લાકડાનું એક નોટીસબોર્ડ મૂકવામાં આવ્યું. અને તેને ‘સ્પંદન’ નામ આપવામાં આવ્યું. આ હતી ‘સ્પંદન’ની શરુઆત....!’ એટલે ડો. હિરેને કહ્યું ક, ‘૧૯૭૭-૧૯૭૮ વચ્ચેના સમયગાળામાં હાલના જાણીતા લેખક ડો. શરદ ઠાકરે પણ એ નોટીસ બોર્ડનું સંચાલન કરેલું.’